Referat fra bestyrelsesmøde

Tirsdag d. 19. august 2025 kl. 18 i klubhuset

### Deltagere:

* Formand Dennis Jensen
* Næstformand Tommy Sørensen
* Seniorformand Simon Krøll Pedersen
* Ungdomsformand Kenneth Martlev (fraværende)
* Kasserer Charlotte Larsen
* Suppleant Martin Jensen (fraværende)
* Referent Rebecca Noer Opiola

## Godkendelse af referat

Referatet fra sidste møde blev godkendt uden bemærkninger.

## Nyt fra Formanden/Seniorformanden

Samarbejdet med den nuværende seniortræner er stoppet. Møller overtager ansvaret for både 1. og 2. holdet resten af sæsonen. Martin fortsætter som assistenttræner.

Første hjemmekamp var en stor succes med mange tilskuere og stort salg af både pølser, øl og vand.

## Nyt fra Ungdomsformanden - udgår

## Økonomi

Charlotte fremlagde den aktuelle økonomiske situation.

Der er indbetalt kontingent for efterårssæsonen. Der er pt. 6 medlemmer, der er i restance med kontingentbetalingen.

Der er lige nu 292 aktive medlemmer i klubben.

Driftsresultatet er lige nu på ca. 53.000 kr. i overskud.

Der er et væsentligt mindre overskud på øl og vand i år end sidste år. En af årsagerne er, at der var flere arrangementer i 2024, herunder flere arrangementer med EM-kampe vist på storskærm i teltet, hvor der var salg af mad og drikke. Men der kan også være et større svind. Bestyrelsen følger udviklingen.

Der er ved at være overskud på klubshoppen. Det hidtidige underskud skyldes, at der er bestilt tøj hjem som kan prøves i klubhuset. Salget fortsætter stille og roligt.

Der er udfordringer med internettet og opkrævning/betaling herfor.

## Salgsvogn og container

Hallens bestyrelse har godkendt planen om opsætning af salgsvogn og container. Hallens bestyrelse meddelt Næstved Kommune dette i juni måned. Det er dog en betingelse, at vognen ikke bliver en reklamesøjle.

Dennis forsøger nu at få planen godkendt i Næstved Kommune.

## Salg til kampe

Der er behov for hjælp til salg af pølser, øl og vand ved seniorholdets hjemmekampe indtil en salgsvogn forhåbentlig er klar, således at det ikke er samme person, der står for det hver gang.

Dennis laver et overblik over datoerne for hjemmekampe, som lægges i kalenderen. Derefter opfordres der til, at dem, der har lyst til at hjælpe, melder sig på til en kamp eller to.

## Opdatering U14 – U16

U14 og U15 spillede i weekenden. U16 måtte flytte kampen, da de ikke kunne stille hold. Det kan blive en udfordring fremadrettet, da der for spillere. De nye trænere gør imidlertid en stor indsats for at få det til at køre.

Der er bestilt tøj til alle spillerne. Der er indhentet sponsorater til at dække alle udgifterne.

## Bestyrelsestøj

Det blev forslået, at bestyrelsen får tøj med SUSÅ IF logo på, så det er tydeligt, at man er en del af klubben. Det blev besluttet, at der skal bestilles to t-shirts, en langærmet træningstrøje og en windbreaker til hver.

Tommy står for at indhente størrelser og gennemføre bestillingen.

## Tilmelding til stævner og turneringer

Som det er nu, tilmelder trænerne deres hold til stævner og turneringer og lægger selv ud for deltagergebyret. Derefter får træneren pengene refunderet af klubben.

Børneudviklingstræneren har foreslået, at Charlotte foretager tilmeldingen og betaler direkte fra klubkassen for at undgå, at trænerne skal lægge ud.

Forslaget blev drøftet og det blev herefter besluttet, at den nuværende proces fastholdes. Det blev dog aftalt, at hvis der er behov for, at en træner ikke skal lave et udlæg, kan den pågældende træner kontakte Charlotte og få udbetalt beløbet inden tilmeldingen.

## Proces for nye ungdomstrænere og -holdledere

Der skal sikres en proces for, hvordan nye trænere og holdleder godkendes af klubben/bestyrelsen og kommer godt fra start.

Det blev foreslået, at Kenneth udarbejder et google-sheet, hvor nye trænere/holdledere skal udfylde indtaste relevante oplysninger om rolle på holdet, tøjstørrelse mv. Derefter skal der sendes en velkomstmail med relevant info om klubben.

Det skal undersøges, om Kenneth har en liste over, hvem der har fået hvilket tøj udleveret.

## Mail fra Sonni Uno Hellmann

Sonni har sendt en række forslag til bl.a. indretning af klubhus, containere mv.

Forslagene blev drøftet. Dennis svarer Sonni.

Dennis spørger derudover hustømrerne, om de vil sætte kroge op i containeren.

## Salg af fyrværkeri

Det skal besluttes snarest, om klubben ønsker at sælge fyrværdi til nytår.

Der er enighed om, at der skal sikres opbakning fra spillere og trænere, før klubben siger ja. Dennis undersøger, om der er tilstrækkelig opbakning.

Salget vil i så fald starte den 27. december.

## Evt.

Charlotte og Tommy har søgt om 212.000 kr. i Salling Group fonden til køb og indretning af pavillon. Desværre valgte fonden at tilgodese andre projekter. Charlotte og Tommy undersøger, hvilke andre fonde, der er at søge.

## Næste møde

Dato og tidspunkt for næste møde blev fastlagt til den 30. september kl. 18.00.